**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2024. december 17-i ülésére**

**Javaslat elszámolási határidő meghosszabbítására**

A Kulturális, Oktatási és Civil Bizottság 2023. november havi ülésén tárgyalta a 2023. évi Kulturális és Civil Alapra beérkezett pályázatokat. 147/2023. (XI.28.) KOCB számú határozatában úgy döntött, hogy az Magyar-Grúz Baráti Társaság Egyesület (a továbbiakban: Egyesület) Grúz nap támogatása célú pályázatát 150 ezer forint összeggel támogatja.

A támogatási szerződés 11. pontja értelmében a Támogatott köteles a támogatásról 2024. december 31. napjáig elszámolást készíteni. Az Egyesület elnöke arról tájékoztatott, hogy fenti határidőig a rendezvény - amelyet az Egyetemmel és az Iparkamarával együtt valósít meg - az Iparkamara időpontmódosítása miatt nem valósul meg. Tekintettel arra, hogy a rendezvény valószínűleg a következő félévben megvalósul, az Egyesület elnöke kérte a támogatási szerződésben szereplő elszámolási határidő 6 hónappal történő meghosszabbítását.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiek alapján javaslom az elszámolási határidő 2025. június 30. napjáig történő meghosszabbítását.

**Szombathely, 2024. december „ ”**

**/: Horváth Soma :/**

**Határozati javaslat**

**…/2024. (XII.17.) KOCB. számú határozat**

1. A Bizottság a „Javaslat elszámolási határidő meghosszabbítására” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése alapján - úgy döntött, hogy hozzájárul az Önkormányzat és a Magyar-Grúz Baráti Társaság Egyesület között létrejött 41435-4/2023. iktatási számú támogatási szerződés 11. pontjában szereplő elszámolási határidő 2025. június 30. napjára történő módosításához.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2025. január 15. (2. pont vonatkozásában)